Õpetajal on ühiskonnas väärikas positsioon. kandes vastutust õppijate kujunemisel otsustus- ja vastutusvõimelisteks Eesti ja Euroopa kodanikeks. Õpetaja osaleb paikkonnakultuuri edendamisel ning on oma kutseala kultuuri kandja. Õpetaja on õppija ning oma professionaalse arengu hindaja ja kavandaja. Õpetaja tegutseb olukorda analüüsides ning lahendab probleeme teaduslikke meetodeid kasutades. Ta tunneb õppimise ja õpetamise  alaseid uuemaid uurimistulemusi, toetub neile oma töös, suudab oma töömeetodite tõhusust hinnata ning osaleda uuringutes. Ta suudab hinnata ja kavandada oma koolitusvajadust. Õpetaja toetab õppija arengut ning tuleb edukalt toime mitmekultuurilises õpperühmas, märkab õppijate erivajadusi ning oskab nendega arvestada. Õpetaja on juhendaja ja õpioskuste kujundaja. Õpetaja on valdkondi lõimiv ainetundja mõistab selle arengutrende ning valdkondadevahelisi seoseid. Õpetaja kaasab õppija arengu toetamisse kolleege ja  lapsevanemaid.